Ըստ էության, առաջին անգամ Չեխիայի խորհրդարանի ստորին պալատի պատգամավորները հաստատել են ցեղասպանություն բառը։ Այս բանաձեւը ներկայացվել է սոցիալ-դեմոկրատական կուսակցության անդամ, Չեխ-հայկական միջխորհրդարանական բարեկամության խմբի նախագահ Ռոբին Բյոհնիշի կողմից։ Ինչպես ՕՐԵՐ-ը տեղեկացավ խորհրդարանի մեր աղբյուրներից, թիվ 414 քվեարկությամբ այս բանաձեւի համար քվեարկել են 104 կողմ, 22 ձեռնպահ եւ ոչ մի դեմ։